Luqman Podolski

Luqmanul Haqim Kamaruddin (lahir 2 Mei 1998) atau lebih dikenali sebagai Luqman Podolski, ialah seorang pelawak, pengacara, pelakon, penyanyi dan personaliti media sosial Malaysia. Beliau ialah calon ABPBH 2016 sebagai finalis dalam personaliti media sosial.

Kerjaya
Luqman Podolski mula bergiat aktif di media sosial sejak 2014 dan mula menghasilkan video di Instagram selepas menonton hasil karya kreatif personaliti media sosial, Faiz Dickie, yang merupakan idolanya. Pada 8 April 2017, Luqman terpilih sebagai wakil Malaysia untuk calon bagi kategori Lifestyle dan Breakout Influencer di Anugerah Influencer Asia 2017 yang berlangsung di Pusat Konvensyen Kuala Lumpur (KLCC). Selain Luqman, personaliti media sosial lain yang terlibat ialah Mira Filzah, Elizabeth Tan dan Ucop. Beliau telah dinobatkan sebagai pemenang Top Breakout Influencer sekaligus menewaskan Mira Filzah. Luqman memulakan kerjaya lakonan menerusi filem Sekolahaha arahan bersama Mat Luthfi dan Syafiq Yusof, namun filem itu belum ditayangkan. Kerjaya muzik Luqman bermula pada 2019 setelah menandatangani kontrak bersama Black Hat Cat Records dan Warner Music Malaysia, seterusnya muncul bersama single sulungnya, "Sorang". EP sulungnya, Hitam Putih, dikeluarkan pada 16 Oktober 2020.

Kehidupan peribadi
Luqman dilahirkan pada 2 Mei 1998 di Kuala Lumpur dan merupakan bekas pelajar Sekolah Menengah Kebangsaan Pusat Bandar Puchong 1, Puchong, Selangor. Dalam temu ramah bersama mStar Online, Luqman mendedahkan nama 'Podolski' diilhamkan daripada pemain bola sepak antarabangsa, Lukas Podolski. Beliau mempunyai 1.3 juta pengikut di Instagram.

Kontroversi
Pada April 2017, Luqman menafikan dakwaan beliau telah memerli stesen radio Era menerusi sebuah video yang dimuat naik di akaun Instagram beliau. Menurut Luqman, video itu dibuat hanya sekadar menghiburkan pengikut Instagramnya dan tiada kaitan dengan mana-mana pihak.

Filemografi

Diskografi

EP

Single

Anugerah dan pencalonan

Rujukan

Pautan luar
 
 
 
 

Kelahiran 1998
Orang hidup
Orang Malaysia berketurunan Melayu
Muslim Malaysia
Orang dari Kuala Lumpur
Pelakon lelaki Malaysia
Penyanyi lelaki Malaysia
Pelawak Malaysia
Selebriti internet Malaysia